მემორანდუმი ურთიერთთანამშრომლობის (ურთიერთგაგების) შესახებ
საქართველოს ვირტუალური ზონის პირთა ასოციაცია 
და
[იურიდიული პირის დასახელება]

I. შესავალი

ეს ურთიერთთანამშრომლობის მემორანდუმი (შემდგომში “მემორანდუმი”), დათარიღებული ___ 2026წ, დაიდო  ერთის მხრივ არასამეწარმეო, არაკომერციული იურიდიული პირის „საქართველოს ვირტუალური ზონის პირთა ასოციაცია“-ს ს/კ 400325965  (შემდგომში “ასოციაცია”),  რომელიც წარმოდგენილია მისი თავმჯდომარის შორენა კოპალეიშვილის მიერ და მეორეს მხრივ [იურიდიული პრისი დასახელება  [ს/კ________________]] (შემდგომში “პარტნიორი”), წარმოდგენილი მისი [პოზიცია] ______________ მიერ; ერთად მოხსენიებული, როგორც “პარტნიორები”.


II. პრეამბულა 

ვინაიდან, საქართველოს ვირტუალური ზონის პირთა ასოციაცია არის ორგანიზაცია, რომელიც შექმნილია იმ მიზნით, რომ (ა) გაუმჯობესდეს ბიზნეს გარემო საქართველოში ვირტუალური ზონის პირთათვის (ბ) ხელი შეუწყოს და ადვოკატირება გაუწიოს თავისი პარტნიორების ინტერესებს და დაიცვას ისინი (გ) აამაღლოს სექტორის კონკურენტუნარიანობა დ) წარმოადგონოს და დაიცვას ვირტუალური ზონის პირთა უფლებები საქართველოში კერძო და სახელმწიფო სუბიექტებთან მიმართებაში;
ვინაიდან, წინამდებარე მემორანდუმის მიზანია ორგანიზაციების თანამშრომლობა და მონაწილეობა საქართველოში მათი ბიზნესის განვითარებასა და დაცვაში; და ამ მიზეზით, ეს შეთანხმება ხელს უწყობს საკომუნიკაციო არხების შექმნას, რომლის საშუალებითაც ხდება ინფორმაციის შეგროვება და გაცვლა მხარეევს შორის, ასევე ტექნიკური, ფინანსური და ინსტიტუციონალური თანამშრომლობის გაღრმავება ამ სფეროში;
ვინაიდან, პარტნიორების მიზნები და ამოცანები თანხვედრაშია; 
შესაბამისად, პარტნიორებს სურთ ერთმანეთთან თანამშრომლობა შემდეგი დებულებების დაცვით:
III. მიზანი

(1) ასოციაციას აქვს თავისი მოკლევადიანი და გრძელვადიანი მიზნები და სტრატეგიული გეგმები.
(2) ამ მემორანდუმით ასოციაციის მოკლევადიანი მიზანია მხარეებს შორის  თანამშრომლობის დამყარება საქართველოს ვირტუალური ზონის პირებისთვის გამჭირვალე, საიმედო და სტაბილური საგადასახადო პოლიტიკის დანერგვის მიზნით. 
IV. თანამშრომლობის სფერო და პარტნიორების პასუხისმგებლობა

(1) ასოციაცია თავისი მიზნების განსახორციელებლად მოაწყობს კონფერენციებს, შეხვედრებს და სესიებს ყველა დაინტერესებულ მხარესთან; განსაზღვრავს და წარადგენს რეკომენდაციებს საკანონმდებლო ცვლილებების შესახებ; დაიცავს პარტნიორების უფლებებს სახელმწიფო სტრუქტურებთან მიმართებაში და ურთიერთობისას; წარმოადგენს თავისი პარტნიორის ინტერესებს კერძო სექტორში და მედიაში. 

(2) ასოციაცია იზრუნებს ხელი შეუწყოს და ორგანიზება გაუწიოს თანამშრომლობას ამ მიზნების მისაღწევად და ამ მიზნით გააერთიანოს სახელმწიფო ორგანოებისა და იმ ორგანიზაციების წარმომადგენლები, რომლებიც ჩართული არიან ამ მიზნების მიღწევის ხელშეწყობაში საქართველოში.

(3) ასოციაცია განახორციელებს მონიტორინგს და შეაფასებს გეგმებს, რომლებიც განსაზღვრავს კონკრეტულ მიზნებსა და აქტივობებს, რომლითაც დაინტერესებულია ორივე პარტნიორი საქართველოში. ასოციაცია პერიოდულად აცნობებს პარტნიორს შედეგების შესახებ და გააგრძელებს მასთან მუშაობას და კოორდინაციას ორმხრივად მისაღები შედეგების მისაღწევად.

(4) ასოციაცია, საკუთარი სახელით, იღებს ვალდებულებას გასცეს რჩევები და/ან ინფორმაცია პარტნიორისათვის საქართველოში  მის ბიზნესთან დაკავშირებულ ყველა მნიშვნელოვან საკითხზე; გლობალურ ასპექტში წარმოადგინოს და დაიცავას პარტნიორის უფლებები კერძო და საჯარო სტრუქტურებთან მიმართებაში; გამოიყენოს პარტნიორის ფინანსური წვლილი/შემოწირულობა/შენატანი ასოციაციის მიზნების მისაღწევად; წარმოადგინოს ანგარიშები ბიზნესის სხვა და სხვა საკითხზე და მიღწეულ მიზნებზე;
პარტნიორი კი თავის მხრივ ასოციაციას მიაწვდის ინფორმაციას მიმდინარე საქმიანობასთან დაკავშირებით, ასევე პრობლემურ საკითხებზე; უზრუნველყოფს სადაო საკითხის გადასაჭრელად საჭირო ინფორმაციის გაზიარებას; წარმოადგენს თავის პოზიციას და რეკომენდაციებს; განახორციელებს ამ მემორანდუმის მიზნების მიღწევასთან დაკავშირებულ ნებისმიერ სხვა მოქმედებას; პარტნიორი მხარს უჭერს და იზიარებს ასოციაციის მიზნებს და თანახმაა მიიღოს მონაწილეობა ასოციაციის საქმიანობაში	
V. საკონტაქტო ინფორმაცია
ასოციაცია:
თბილისი, საქართველო
(511) 230446 
info@viz.ge

პარტნიორი:
[მისამართი]
[ტელეფონი]
[ელ. ფოსტა] 

VI. ინტელექტუალური საკუთრების გამოყენება

(1) ურთიერთგაგების მემორანდუმის მოქმედებისას გამოყენებული ინტელექტუალური საკუთრება რჩება იმ მხარის საკუთრებაში, რომელმაც იგი უზრუნველყო (წარმოადგინა). ის შეიძლება გამოყენებულ იქნას რომელიმე მხარის მიერ მხოლოდ მემორანდუმით განსაზვღული მიზნებისთვის.

VII. თანხების გადარიცხვა (შემოწირულობა)

(1) მხარეები აღიარებენ და თანხმდებიან, რომ ეს ურთიერთგაგების მემორანდუმი არ ქმნის რაიმე ფინანსურ ან დაფინანსების ვალდებულებებს არც ერთი მხარისთვის და რომ ასეთი ვალდებულებები წარმოიქმნება მხოლოდ პარტნიორების შემდგომი შეთანხმებისას.

(2) ამ ურთიერთგაგების მემორანდუმის საფუძველზე, პარტნიორი ახორციელებს სავალდებულო წლიურ წევრობის შენატანს ასოციაციის ანგარიშზე ნებისმიერი მოსახერხებელი ფორმით (მათ შორის, საბანკო გადარიცხვა, გადახდის სისტემის მეშვეობით გადარიცხვა, კრიპტოვალუტით გადახდა ან სხვა ურთიერთმისაღები გადახდის მეთოდები). სავალდებულო წლიური წევრობის შენატანი შეადგენს 1,500 ევროს (ათას ხუთასი ევრო) წელიწადში და გადასახდელი იქნება ამ ურთიერთგაგების მემორანდუმის ძალაში შესვლიდან ხუთი (5) სამუშაო დღის განმავლობაში, თუ მხარეები წერილობით სხვა რამ არ შეთანხმდნენ.

(3) პარტნიორის შემოწირულობა და დაფინანსება გამოყენებული იქნება მხოლოდ ამ მემორანდუმით გათვალისწინებული მიზნების განსახორციელებლად.

(4) პარტნიორს შემოწირულობის განხორციელება შეუძლია შემდეგ საბანკო რეკვიზიტებზე:

ევრო და აშშ დოლარის გადარიცხვისთვის
ბენეფიციარის ბანკი JSC TBC Bank
თბილისი, საქართველო
სვიფტი: TBCBGE22
ბენეფიციარის IBAN GE96TB7661536120100004
ბენეფიციარის დასახელება Association of Georgian Virtual Zone Persons

ქართული ლარის გადარიცხვისთვის
ბენეფიციარის ბანკი JSC TBC Bank
ბენეფიციარის IBAN GE91TB7661536080100010
ბენეფიციარის დასახელება საქართველოს ვირტუალური ზონის პირთა ასოციაცია

VIII. არა ერთობლივი საწარმო

(1) მიუხედავად ტერმინებისა „პარტნიორები“ და „პარტნიორობა“, პარტნიორები თანხმდებიან, რომ ისინი ამ მემორანდუმით არ აფორმებენ იურიდიულ პარტნიორობას, ერთობლივ საწარმოს ან სხვა ასეთ ბიზნეს შეთანხმებას; და პარტნიორები ასევე არ ესწრაფვიან კომერციულ საწარმოში შესვლას ფულადი სარგებლის მიღების მიზნით. არცერთი პარტნიორი არ მოიხსენიებს და არ განიხილავს წინამდებარე შეთანხმებას, როგორც იურიდიულ პარტნიორობას.

(2) ეს ურთიერთგაგების მემორანდუმი არ ქმნის რაიმე იურიდიულად ვალდებულებას, არ ანიჭებს არანაირ უფლებებს და არ ცვლის შიდა კანონებს, მაგრამ ამავდროულად, მხარეები იძლევიან პირობას კეთილსინდისიერად გამოიყენებენ მაქსიმალურ ძალისხმევას ამ მემორანდუმის ფარგლებში თანამშრომლობისთვის.

(3) არაფერი ამ მემორანდუმში არ უნდა იქნას გაგებული, როგორც ანტიკონკურენტული შეთანხმება და გავლენას არ ახდენდეს სამართლიან კონკურენციაზე ამ სფეროში.

IX. კონფიდენციალურობის დაცვა

(1) მხარეები შეთანხმდნენ, რომ ამ მემორანდუმის მოქმედების პერიოდში მოწოდებული ინფორმაციის კონფიდენციალურობა მკაცრად დაცული უნდა იყოს და ის არ უნდა იყოს გამჟღავნებული მესამე მხარისთვის პირდაპირი ან რაიმე სხვა გზებით. ამასთან, ინფორმაცია არ უნდა იქნას გამოყენებული ინფორმაციის მიმწოდებელი მხარის წინასწარი წერილობითი თანხმობის გარეშე, გარდა საქართველოს კანონმდებლობით გათვალისწინებული შემთხვევებისა.

X. კონსულტაცია 
(1) მხარეები პერიოდულად იკრიბებიან რომელიმე მხარის თხოვნით თანამშრომლობის მიზნით და კონსულტაციების მისაღებად/გასაცემად იმ საკითხებზე, რომლებიც ეხება ამ ურთიერთგაგების მემორანდუმის შინაარს, განხორციელებას ან გამოყენებას, ზოგად საკითხებთან თუ კონკრეტულ მოთხოვნებთან დაკავშირებით.
(2) ნებისმიერი საკითხი, რომელიც წარმოიქმნება ამ ურთიერთგაგების მემორანდუმის ინტერპრეტაციასთან ან იმპლემენტაციასთან დაკავშირებით, გადაწყდება მხარეებს შორის კონსულტაციების გზით ან სხვა გზებით, რომლებზეც მათ შეუძლიათ ურთიერთშეთანხმება.
XI. დასკვნითი დებულებები

(1) [bookmark: _heading=h.gjdgxs]ეს მემორანდუმი არ აძლევს არცერთ მხარეს უფლებას განახორციელოს რაიმე ქმედება, რომელიც ეწინააღმდეგება ან არ შეესაბამება საერთაშორისო ვალდებულებებს და  ეროვნულ კანონმდებლობას.

(2) წინამდებარე მემორანდუმი ამოქმედდეს ხელმოწერის დღიდან და მოქმედებს უვადოდ. 

(3) ნებისმიერ მხარეს შეუძლია შეწყვიტოს ეს მემორანდუმი და მასთან დაკავშირებული შეთანხმება ნებისმიერ დროს და ნებისმიერი მიზეზით მეორე მხარისთვის წერილობითი შეტყობინების გაგზავნით ოცდაათი (30) დღით ადრე. 

(4) ამ ურთიერთგაგების მემორანდუმის ხელმომწერები თავიანთი ორგანიზაციის სახელით იძლევიან გარანტიას (პირადი პასუხისმგებლობის გარეშე), რომ მათი ხელმოწერის დღიდან, ეს ურთიერთგაგების მემორანდუმი სათანადოდ შესრულდება იმ ორგანიზაციის მიერ, რომელსაც თითოეული მათგანი წარმოადგენს.

(5) ნებისმიერი ვირტუალური ზონის პირს, რომელიც ეთანხმება და იზიარებს ამ მემორანდუმის მიზნებს და მისი განხორციელების ფორმებს შეუძლია შემოუერთდეს მას.

ხელმოწერილია:                     , 2026 ქართულ ენაზე. 

ასოციაცია  		                                          პარტნიორი 

			
შორენა კოპალეიშვილი	[სახელი, გვარი]
თავმჯდომარე 	[თანამდებობა]
თარიღი:                           	თარიღი:  	
			





